ກອງທັບສີລັງກາ ຖິ້ມໂທດ ການໂຈມຕີ ທີ່ໂຮງໝໍ ໃສ່ພວກກະບົດ
ຂ່າວອື່ນໆອີກ: ຜູ້ນຳຣັຖສະພາສະຫະຣັດຢ້ຽມຢາມອິຣັກ; ທະນາຍຄວາມນັກຂ່າວອະເມຣິກັນມີຄວາມຮູ້ສຶກໃນແງ່ດີໃນຄຳອຸທອນທ່ີອິຣ່ານ; ສັນຕະປາປາ ເບເນດິກຢ້ຽມຢາມ
ກອງທັບສີລັງກາປະຕິເສດຕໍ່ຂ່າວທ່ີວ່າກຳລັງຂອງຕົນໄດ້ສ້າງຄວາມເສັຍຫາຍບາດເຈັບແລະລົ້ມຕາຍແກ່ພວກພົນລະເຮືອນຍ້ອນການໂຈມຕີທາງອາກາດ ໃນວັນອາທິດມື້ນີ້ຕໍ່ໂຮງໝໍແຫ່ງນຶ່ງໃນເຂດສົງຄາມໃນພາກເໜືອຂອງປະເທດ ໃນການໃຫ້ສັມພາດກັບ VOA ທ່ານ Udaya Nanyakkara ໂຄສົກກອງທັບກ່າວວ່າພວກກະບົດເສືອທະມິນພາກັນຍິງປືນໃຫຍ່ຂນາດໜັກໂດຍເຈດຕະນາໃສ່ພວກພົນລະເຮືອນທ່ີພວກເຂົາໃຊ້ເປັນເຄື່ອງກຳບັງນັ້ນແລ້ວຖິ້ມໂທດໃສ່ຝ່າຍກອງທັບຣັຖບານ ທ່ານ Nanyakkaraເຄີຍກ່າວມາກ່ອນໜ້ານີ້ແລ້ວວ່າ ຣັຖບານໄດ້ຢຸດໃຊ້ພວກອາວຸດໜັກໃນການຕໍ່ສູ້ກັບພວກກະບົດ ນາຍໝໍຝ່າຍຣັຖບານຄົນນຶ່ງຢູ່ໃນເຂດສູ້ຣົບ ກ່າວວ່າ ການໂຈມຕີໃນຕອນເຊົ້າມື້ນີ້ໄດ້ສັງຫານຜູ້ຄົນໄປຢ່າງນ້ອຍ 257 ຄົນແລະບາດເຈັບຕື່ມອີກ 815 ຄົນ Web siteTamilNet ທ່ີນິຍົມຝ່າຍກະບົດຖິ້ມໂທດການໂຈມຕີໂຮງໝໍນີ້ໃສ່ກອງທັບສີລັງກາ ທ່ານນາງ Nancy Pelosiປະທານສະພາຕ່ຳສະຫະຣັດເດີນທາງໄປຢ້ຽມຢາມອີຣັກໂດຍບໍ່ໄດ້ແຈ້ງໃຫ້ຮູ້ລ່ວງໜ້າ ໂຄສົກຣັຖບານອີຣັກ ກ່າວວ່າຜູ້ນຳສະພາຕ່ຳສະຫະຣັດມີໝາຍກຳນົດ ການພົບປະສົນທະນາກັບບັນດາເຈົ້າໜ້າທ່ີອາວຸໂສຂອງອີຣັກ ແຕ່ບໍ່ໄດ້ເປີດເຜີຍລາຍລະອຽດໃຫ້ຊາບ ທ່ານນາງ ເປໂລຊີເປັນສະມາຊິກພັກເດໂມແຄຣດລະດັບສູງຜູ້ນຶ່ງທ່ີຕຳໜິຕິຕຽນສົງຄາມໃນອີຣັກ ທ່ີນຳໂດຍສະຫະຣັດນັ້ນ ການຢ້ຽມຢາມຂອງທ່ານນາງຄັ້ງລ່າສຸດຜ່ານມາ ແມ່ນໃນປີ 2008ຊຶ່ງຄັ້ງນັ້ນ ທ່ານນາງໄດ້ພົບປະກັບ ທ່ານ Nouri al-Malikiນາຍົກຣັຖມຸນຕຣີອີຣັກ ປະທານາທິບໍດີບາຣັກ ໂອບາມາໄດ້ໃຫ້ຄຳໝັ້ນສັນຍາວ່າ ຈະຖອນກຳລັງລົບຂອງອະເມລິກາອອກຈາກອີຣັກໃຫ້ໝົດ ພາຍໃນທ້າຍເດືອນສິງຫາ ປີ2010 ສັນຍາດ້ານຄວາມປອດພັຍສະບັບນຶ່ງລະຫວ່າງສະຫະຣັດ ແລະອີຣັກນັ້ນແມ່ນກຳນົດໃຫ້ກຳລັງທະຫານສະຫະຣັດທັງໝົດ ຖອນອອກໄປຈາກ ອີຣັກ ໃນທ້າຍປີ 2011 ສານແຫ່ງນື່ງໄດ້ເປີດຮັບຟັງຄຳອຸທອນຂອງນາງ RoxanaSaberi ນັກຂ່າວອະເມຣິກັນເຊື້ອສາຍອິຣ່ານ ທີ່ຖືກຂັກຄຸກຢູ່ ທະນາຍຄວາມຂອງນັກຂ່າວອິດສະຣະ ວັຍ32ປີ ຄົນນີ້ ກ່າວວ່າ ລາວມີຄວາມຫວັງກ່ຽວກັບຊະຕາກຳຂອງນາງ ໂດຍໃຫ້ເຫດຜົນວ່າ ບັນຍາກາດພາຍໃນສານອຸທອນ ແມ່ນຮູ້ສຶກດີຫລາຍໃນເວລາທີ່ລາວສເນີຂໍ້ໂຕແຍ້ງສຳລັບຄຳອຸທອນນັ້ນ ທະນາຍຄວາມກ່າວອີກວ່າ ລາວຄາດວ່າອາດຈະມີການປະກາດຄຳຕັດສິນໃຫ້ຮູ້ໃນສອງສາມມື້ຂ້າງໜ້າກ່ຽວກັບໂທດຈຳຄຸກນາງ Saberi ເປັນເວລາ 8 ປີນັ້ນ ຜູ້ກ່ຽວຖືກສານຕັດສິນວ່າຄວາມຜິດໃນເດືອນແລ້ວນີ້ ໃນຂໍ້ຫາເປັນນັກສືບ ທາງຄອບຄົວຂອງນາງ Saberi ແລະຣັຖບານສະຫະຣັດ ກ່າວວ່າຂໍ້ກ່າວຫາຕໍ່ນາງນັ້ນບໍ່ມີມູນຄວາມຈິງ ພໍ່ຂອງນາງ Saberiກ່າວວ່າລູກສາວຂອງທ່ານໄດ້ຢຸດເຊົາການອົດອາຫານປະທ້ວງໃນວັນຈັນຜ່ານມາຫລັງຈາກບໍ່ຍອມກິນເຂົ້າມາເປັນເວລາເກືອບ 2 ສັບປະດາ : ພະສັນຕະປາປາ Pope Benedictໄດ້ຊົງນຳພາໃນການປະກອບພິທີທາງສາສນາທຳການສວດມົນພາວະນາໃນວັນອາທິດມື້ນີ້ ທີ່ປະເທດຈໍແດນຕໍ່ໜ້າຊາວຄຣິສຕ໌ຫລາຍໝື່ນຄົນຈາກທົ່ວພາກຕາເວັນອອກກາງ ບັນດາເຈົ້າໜ້າທ່ີ ປະເມີນວ່າ ມີຜູ້ຄົນເຂົ້າຮ່ວມໃນພິທີດ່ັງກ່າວນີ້ປະມານຫ້າໝື່ນຄົນ ທ່ີສະນາມກີລາກາງແຈ້ງອັມມານ ເພື່ອຮັບຟັງຜູ້ນຳສາສນາຄາທໍລິກ ໃນປະເທດຈໍແດນ ມີຜູ້ນັບຖືສາສນາຄາທໍລິກບໍ່ຮອດສອງເປີເຊັນຂອງປະຊາຊົນສ່ວນໃຫຍ່ທ່ີເປັນຊາວມູສລິມນັ້ນ Pope Benedictໄດ້ຊົງຮຽກຮ້ອງໃຫ້ຊາວຄຣິສຕ໌ຈົ່ງຍຶດໝັ້ນໃນຄວາມເຊື່ອຖືໃນສາສະນາຂອງເຂົາເຈົ້າແລະວ່າປະຊາຄົມຄາທໍລິກໃນທົ່ວໂລກແມ່ນມີຄວາມເປັນຫ່ວງນຳຄວາມຫຍຸ້ງຍາກຕ່າງໆໃນພາກຕາເວັນອອກກາງ ການເດີນທາງໄປຢ້ຽມຢາມຂົງເຂດຕາເວັນອອກກາງຄັ້ງນີ້ແມ່ນຄັ້ງທຳອິດຂອງພະສັນຕະປາປາ Benedictໃນຖານະເປັນປະມຸກຂອງໂບດສາສນາຄາທໍລິກ ເຈົ້າໜ້າທີ່ໄດ້ຍົກເລີກຂໍ່ຫ້າມສັນຈອນໄປມາຍາມກາງຄືນໃນເຂດຮ່ອມພູ Swat ໃນພາກຕາເວັນຕົກສຽງເໜືອຂອງປະເທດເພື່ອອະນຸຍາດໃຫ້ພວກພົນລະເຮືອນຫລາຍພັນຄົນມີໂອການຫລົບໜີການສູ້ຣົບກັນຢ່າງດຸເດືອດລະຫວ່າງກຳລັງຂອງຝ່າຍຣັຖບານແລະພວກຫົວຮຸນແຮງກຸ່ມຕາລີບັນນັ້ນ ສະຫະປະຊາຊາດກ່າວວ່າ ການສູ້ຣົບກັນໄດ້ບັງຄັບໃຫ້ປະຊາຊົນ 5 ແສນຄົນຕ້ອງຫລົບໜີອອກຈາກບ້ານເຮືອນຂອງເຂົາເຈົ້າໃນຂົງເຂດ ເມືອງDir, ເຂດຮ່ອມພູ Swat ແລະເມືອງ Bunerໄປໃນຫວ່າງບໍ່ເທົ່າໃດມື້ຜ່ານມາແຕ່ພວກຊາວເມືອງບາງຄົນກ່າວວ່າ ເຂົາເຈົ້າຖືກຕົກຄ້າງຢູ່ໃນຂົງເຂດ ຍ້ອນການສູ້ຣົບກັນນີ້ ກອງທັບປາກີສຖານກ່າວໃນວັນອາທິດມື້ນີ້ວ່າ ຕົນໄດ້ສັງຫານພວກກະບົດໃນລະຫວ່າງ 180 ຫາ200 ຄົນໃນໄລຍະ 24 ຊົ່ວໂມງຜ່ານ ມານີ້ ໃນເຂດຮ່ອມພູ Swatແລະໃນຂົງເຂດອ້ອມແອ້ມ ໃນກອງປະຊຸມສຸກເສີນຂອງຄນະຣັຖບານໃນວັນເສົາວານນີ້ ນາຍົກຣັຖມຸນຕີYousuf Raza Gilani ໄດ້ອະນຸມັດງົປະມານ ຈຳນວນຫລາຍລ້ານດອນລ້າເພື່ອຊ່ອຍເຫລືອພວກປະຊາຊົນໃນຂົງເຂດແລະຮຽກຮ້ອງໃຫ້ປະຊາຊົນ ໃຫ້ການສນັບສນຸນແກ່ກອງທັບແຫ່ງຊາດ ໃນການຕໍ່ສູ້ກັບພວກຫົວຮຸນແຮງນັ້ນ